Document ID: /roh_data/filtered/Billingualer_Corpus_interleaved-de-rm.jsonl.gz/92

This is a text translated from German to Rumantsch Grischun.
Bündner Landwirtschaft in Zahlen: Rückblick und Ausblick

Die Ergebnisse der letzten landwirtschaftlichen Betriebszählung bestätigen den starken Strukturwandel zwischen 1985 und 1996 in diesem für Graubünden wichtigen Wirtschaftssektor.

Hauptmerkmale dieser Entwicklung sind einerseits der verstärkte Maschineneinsatz, um Arbeitskräfte einzusparen, andererseits die Tendenz, Betriebe zu vergrössern oder zusammenzulegen, um die Mittel wirtschaftlicher einsetzen zu können. Damit kann die Produktivität der Betriebe erhöht und die Qualität verbessert werden.

Anzahl Betriebe nimmt ab

1996 zählte man in Graubünden 3'745 Landwirtschaftsbetriebe, 1243 (24,9 Prozent) weniger als 1985. Vor allem gingen die kleinen Betriebe mit einer Nutzfläche bis drei Hektaren stark zurück (minus 45.4 Prozent). Die Betriebe mit einer Nutzfläche von 3 bis 20 ha machen mit 60 Prozent den Grossteil des Gesamtbestands aus. Ihre Anzahl reduzierte sich um etwa 29 Prozent. Demgegenüber nahmen die Betriebe mit einer Nutzfläche von über 20 ha um 99 Einheiten (11.1 Prozent) zu.

Anzahl Beschäftige auch rückläufig

Die Zahl der Beschäftigten ging innerhalb von elf Jahren auf 10'242 (minus 26.2 Prozent) zurück, sieben Prozent bei den Vollzeitbeschäftigten und 38.6 Prozent bei den Teilzeitbeschäftigten: ein Zeichen der verstärkten Mechanisierung und Rationalisierung.

Nutzfläche kleiner geworden, Rebfläche vergrössert sich

Die Nutzfläche ist seit 1985 um 12.8 Prozent kleiner geworden, wobei zu beachten gilt, dass im Kanton bis Mitte der 80er-Jahre rund ein Drittel der Flächen noch nicht amtlich vermessen war und teilweise auf Schätzungen beruhte. Die Naturwiesen und Weiden, welche einen Anteil an der Gesamtfläche von 92 Prozent ausmachten, schrumpften um 12.7 Prozent. Bei den verkleinerten Anbauflächen fallen die Kartoffeln (minus 56 Prozent auf 59 ha), der Silo-/Grünmais (minus 27.6 Prozent auf 806 ha) und die Kunstwiesen (minus 24.9 Prozent auf 819 ha) besonders auf. Gewisse Kulturen verzeichneten eine Vergrösserung ihrer Anbauflächen. Der Weinbau, der ein entwicklungsfähiges, chancenreiches Marktpotential aufweist, erweiterte die Rebfläche auf 401 ha, was einer Zunahme von 31 Prozent entspricht. Grössere Nutzflächen verzeichneten auch die Zuckerrüben (um 100 Prozent auf 14 ha) und das Freilandgemüse (um 10.8 Prozent auf 82 ha). Die Landwirtschaftpolitik des Bundes und die veränderten Konsumgewohnheiten setzten neue Schwerpunkte auf der Produktepalette.

Verschiebungen bei der Tierhaltung

Bei der Tierhaltung war dieser Wandel ebenfalls zu erkennen. Während der Rindviehbestand insgesamt um nur 8.1 Prozent auf rund 83'000 Einheiten anstieg, nahm der Bestand der Kühe um 20.2 Prozent und jener der Schafe um 44.5 Prozent zu. Der Schweinebestand büsste rund 50 Prozent ein.

Immer mehr Maschinen

Die Mechanisierung der Betriebe schritt stark voran. Schwere und technisch hochstehende Geräte mit Multifunktion oder mit hohem Rationalisierungseffekt nahmen deutlich zu. Saug- und Druckfässer verzeichneten eine Zunahme von 117.8 Prozent, Vierrad- und Raupentraktoren 18.8 Prozent, Heubelüftungen 15.3 Prozent. Bei den Melkanlagen waren die Rohrmelkanlagen und die Melkstände stark im Vormarsch. Transporter mit Ladegerät (plus 10.5 Prozent) lösten die Transporter ohne Ladewagen (minus 54.1 Prozent) und die gezogenen Ladewagen (minus12.5 Prozent) ab.

Landwirtschaft muss sich auf dem Markt behaupten

Der Strukturwandel wird sich fortsetzen. Die Selbstvermarktung der Produkte, sei es auf dem Wochenmarkt oder ab Hof, wird sich vermehrt durchsetzen. Die Landwirtschaft wird vermehrt die Bedeutung eines selbständigen Wirtschaftsmotors erhalten. Sie muss sich auf neue Aufgaben ausrichten und diese im Verbund mit dem Tourismus und dem Gewerbe lösen können. Dazu wird die Politik die geeigneten Rahmenbedingungen schaffen, um Wirtschaftlichkeit, Funktionsfähigkeit und Entwicklung unter akzeptablen Markt- und Umweltbedingungen sicherzustellen. Das Konsumverhalten wird sich verändern, neue Märkte und Marktformen werden die bisherigen Normen sprengen und vom Landwirt konsequentes unternehmerisches Denken und Handeln abverlangen.

(Quellen: BfS und Landwirtschaftsamt Graubünden)

Gremium: Amt für Wirtschaft und Tourismus Graubünden

Quelle: dt Sektion Statistik

Data: 09.07.1998

Agricultura grischuna en cifras: retrospectiva e prospectiva

Ils resultats da la davosa dumbraziun dals manaschis purils conferman la gronda midada da las structuras tranter 1985 e 1996 sin quest sectur da l'economia ch'è fitg impurtant per il Grischun.

Las caracteristicas principalas da quest svilup èn d'ina vart il diever pli intensiv da maschinas, per spargnar lavurantas e lavurants, da l'autra vart la tendenza d'engrondir u da fusiunar manaschis, per pudair impunder pli efficaziamain ils meds finanzials. Cun questas mesiras pon ins augmentar la productivitad e meglierar la qualitad dals manaschis.

Il dumber da manaschis diminuescha

1996 han ins dumbrà en il Grischun 3'745 manaschis purils, 1243 (24,9 pertschient) damain che 1985. Diminuì han surtut ils manaschis pitschens cun ina surfatscha utilisabla da fin trais hectaras (main 45.4 pertschient). Ils manaschis cun ina surfatscha utilisabla da 3 fin 20 ha èn cun 60 pertschient la gronda part dal total dals manaschis. Lur dumber è sa reducì per ca. 29 pertschient. Ils manaschis cun ina surfatscha utilisabla da passa 20 ha han perencunter augmentà per 99 unitads (11.1 pertschient).

Il dumber da las persunas occupadas en l'agricultura sa reducescha er

Il dumber da las persunas occupadas en l'agricultura è sa reducì aifer indesch onns sin 10'242 (main 26.2 pertschient), set pertschient persunas en plazza cumplaina e 38.6 pertschient en plazza parziala: in segn da la mecanisaziun e da la raziunalisaziun ch'han augmentà.

La surfatscha utilisabla è sa diminuida, la surfatscha da vignas ha augmentà

La surfatscha utilisabla ha diminuì per 12.8 pertschient dapi 1985. En quest connex esi da resguardar, che fin la mesadad dals onns 80 in terz da las surfatschas n'era betg anc mesirà uffizialmain en il chantun e sa basava per part mo sin valitaziuns. La prada natirala e la pastgira, che muntavan ad ina quota da 92 pertschient da la surfatscha totala, èn sa reducidas per 12.7 pertschient. En connex cun las surfatschas cultivablas reducidas dattan en egl spezialmain ils tartuffels (main 56 pertschient sin 59 ha), il tirc verd da silo (main 27.6 pertschient sin 806 ha) e la prada artifiziala (main 24.9 pertschient sin 819 ha).

Tschertas culturas mussan in augment da lur surfatschas cultivablas. La viticultura, che fa prova d'in potenzial da fiera ch'è abel da sa sviluppar e ch'ha schanzas, ha amplifitgà la surfatscha da vignas sin 401 ha. Quai correspunda ad in augment da 31 pertschient. Surfatschas utilisablas pli grondas han mussà er las ravas da zutger (per 100 pertschient sin 14 ha) e la verdura / ils legums da cultivaziun al liber (per 10.8 pertschient sin 82 ha). La politica agrara da la confederaziun e las disas da consum ch'èn sa midadas mettan novas prioritads en la purschida dals products.

Spustament en connex cun il tegnair animals

En connex cun il tegnair animals han ins er pudì constatar questa midada. Entant che l'effectiv da muvel ha augmentà en total mo per 8.1 pertschient sin var 83'000 envernondas, ha l'effectiv da vatgas augmentà per 20.2 pertschient e quel da nursas per 44.5 pertschient. L'effectiv da purschels ha diminuì per var 50 pertschient.

Adina dapli maschinas

La mecanisaziun dals manaschis ha progredì zunt fitg. Apparats grevs, tecnicamain d'auta qualitad e multifuncziunals u cun in aut effect da raziunalisaziun han augmentà cleramain. Ils butschins da tschitschar e quels a pressiun mussan in augment da 117.8 pertschient, il tractors da tracziun a quatter rodas e quels a tschinta da 18.8 pertschient e las ventilaziuns da fain da 15.3 pertschient. Tar ils indrizs da mulscher han augmentà fitg ils indrizs da mulscher cun cilinders e las mulscheras. Ils transporters cun in chargiafain (plus 10.5 pertschient) han substituì ils transporters senza chargiafain (main 54.1 pertschient) ed ils chargiafains che vegnan tratgs d'in tractor (main 12.5 pertschient).

L'agricultura sto sa cumprovar sin il martgà

La midada da las structuras vegn a cuntinuar. La vendita directa dals products, saja quai sin il martgà da l'emna u sin il bain, vegn ad obtegnair pli e pli muntada. L'agricultura vegn ad avair pli e pli la muntada d'in motor independent per l'economia. Ella sto s'orientar envers novas incumbensas e savair schliar quellas ensemen cun il turissem e la manstergnanza. Per quest intent vegn la politica a crear las cundiziuns da basa necessarias ed a garantir la rentabilitad, la funcziunalitad ed il svilup, e quai sut circumstanzas acceptablas per il martgà e per l'ambient. Il cumportament da consum vegn a sa midar, novs martgads e novas furmas da martgà vegnan a surpassar las normas da fin uss e vegnan a pretender dal pur ch'el agescha e pensa consequentamain a moda interprendenta.

Funtaunas: UST ed uffizi d'agricultura dal Grischun

Infurmaziuns dat: Kurt W. Oppliger, manader da la secziun da statistica, tel. 081 257 23 74

Gremi: Uffizi per economia e turissem dal Grischun

Funtauna: rg secziun da statistica

Data: 09.07.1998